Media Markt

Media Markt alemaniar jatorriko enpresa da, kontsumorako elektronika produktuak saltzeko dendak Europa osoan zehar dituena. Informatika, etxetresna elektrikoak, audio-bideoa eta CDak dira bere berezitasun nagusiak.

Leopold Stiefel, Walter Gunz, Erich Kellerhals eta Helga Kellerhals enpresariek sortu zuten Media Markt. 1979ko azaroaren 29an ireki zuten lehen denda, Munichen hain zuzen ere. Gaur egun, MediaSaturn Holdingen eskuetan dago bere jabetza.

 Publizitatea 
Publizitatea egiterako orduan txistezaleak dira Media Marktekoak. Esate baterako, alemanezko hau: "Lasst euch nicht verarschen" (ez zaitzatela adarra jo). Jarraian azaltzen dena da bere lema nagusia, hizkuntza ezberdinetan:

 Hizkuntza  Lema Alemana  Ich bin doch nicht blöd. Euskara  Ni ez naiz inozoa! Katalana  Jo no sóc tonto! Nederlandera  Ik ben toch niet gek! Frantsesa  Je ne suis pas fou. Hungariera  Mert hülye azért nem vagyok! Italiera  Non sono mica scemo! Poloniera  Nie dla idiotów! Portugesa  Eu é que não sou parvo! Gaztelania  ¡Yo no soy tonto! Suediera  Jag är ju inte dum!

 Dendak Euskal Herrian 
Gaur egun lau denda ditu Media Marktek Euskal Herrian:
 Bizkaia
 Barakaldon: Megapark merkataritza-gunean.
 Basaurin: Bilbondo merkataritza-gunean.

 Gipuzkoa
 Donostian: Garbera merkataritza-gunean.

 Araba
 Gasteizen: Boulevard merkataritza-gunean.

 Nafarroa
 Iruñean: Morea merkataritza-gunean.

 Kanpo estekak 
 Media Markten webgune ofiziala.

Kategoria:Txikizkariak
Kategoria:Alemaniako enpresak
Kategoria:1979an sortutako enpresak